Tzaneen-plaasaanval: Vrou skiet haar aanvaller doodSusan Pohl (52) is Maandagoggend net na 09:00 op die Yamorna-hoewes buite Tzaneen, Limpopo, aangeval. “Een van die arbeiders het Pohl, wat administratiewe werk vir die eienaars van die hoewe, met ‘n mes aangeval,” het kol. Ronel Otto, woordvoerder van die polisie, aan Maroela Media bevestig. “Die vrou het daarin geslaag om die pistool, wat op haar heup vasgemaak was, in die hande te kry en het haar aanvaller doodgeskiet.” Die vermeende aanvaller se familie is nog nie van sy afsterwe in kennis gestel nie, en sy identiteit word dus tans weerhou. Gerugte doen die rondte dat daar drie mans was wat die vrou aangeval het, maar Otto het bevestig daar was net een aanvalleer. ‘n Geregtelike doodsondersoek sal uitgevoer word.